RS วางขาย “Krill Oil plus CBD” อาหารเสริมกัญชงเจ้าแรก ขึ้นแท่นผู้นำตลาดสารสกัด CBD ไทย
RS วางขาย "Krill Oil plus CBD" อาหารเสริมกัญชงเจ้าแรก ขึ้นแท่นผู้นำตลาดสารสกัด CBD ไทย พร้อมลุยออกผลิตภัณฑ์ใหม่ต่อเนื่องในทุกไตรมาส ตอบโจทย์ในทุกมิติของการดูแลสุขภาพของผู้บริโภค
RS วางขาย "Krill Oil plus CBD" อาหารเสริมกัญชงเจ้าแรก ขึ้นแท่นผู้นำตลาดสารสกัด CBD ไทย พร้อมลุยออกผลิตภัณฑ์ใหม่ต่อเนื่องในทุกไตรมาส ตอบโจทย์ในทุกมิติของการดูแลสุขภาพของผู้บริโภค
11 พ.ค. 2565

นายสุรชัย เชษฐโชติศักดิ์ ประธานเจ้าหน้าที่บริหาร บริษัท อาร์เอส จำกัด (มหาชน) หรือ RS กล่าวว่า บริษัท ไลฟ์สตาร์ ในเครืออาร์เอส กรุ๊ป เดินหน้าลุยวิจัยและพัฒนาผลิตภัณฑ์อาหารเสริมที่มีส่วนประกอบจากกัญชง เพื่อตอบโจทย์ความต้องการของผู้บริโภค ต่อยอดความสำเร็จจากการวางจำหน่ายผลิตภัณฑ์เสริมอาหารที่มีส่วนประกอบน้ำมันสกัดจากเมล็ดกัญชงจากการปลดล็อกในช่วงปลายปีที่ผ่านมา หลังจากรัฐบาลได้มีการปลดล็อกให้พืชกัญชงพ้นจากความเป็นยาเสพติด เพื่อให้สามารถใช้ประโยชน์ทางการแพทย์ และแปรรูปเป็นผลิตภัณฑ์สุขภาพ เพื่อส่งเสริมสุขภาพคนไทย และช่วยเพิ่มมูลค่าทางเศรษฐกิจของประเทศ ในไตรมาสนี้
โดยทางบริษัทไลฟ์สตาร์ ได้เตรียมผลิตภัณฑ์สุขภาพที่มีสารประกอบของสารสกัดแคนนาบิไดออล (CBD) จากกัญชง (ช่อดอก) ภายใต้แบรนด์  well u (เวลยู) ผลิตภัณฑ์เสริมอาหาร คริลล์ออยล์ พลัส ซีบีดี ซึ่งนับเป็นรายแรกของประเทศที่ได้รับใบอนุญาตการผลิต ผลิตภัณฑ์อาหารเสริม ที่มีสารประกอบแคนนาบิไดออลหรือซีบีดี (CBD) ซึ่งสกัดจากช่อดอกกัญชง หลังจากการปลดล็อกของรัฐบาลและการตรวจสอบที่เข้มงวดจากสำนักงานคณะกรรมการอาหารและยา (อย.) เพื่อให้อยู่ภายใต้การผลิตที่ปลอดภัยและที่ได้มาตรฐาน โดยเตรียมวางจำหน่ายปลายเดือนพฤษภาคม 2565 นี้ พร้อมทั้งยังเตรียมการออกผลิตภัณฑ์ใหม่ๆ อย่างต่อเนื่องในทุกไตรมาส เพื่อให้ตอบโจทย์ในทุกมิติของการดูแลสุขภาพของผู้บริโภค
นายสุรชัย เชษฐโชติศักดิ์ ประธานเจ้าหน้าที่บริหาร บริษัท อาร์เอส จำกัด (มหาชน) กล่าวว่า “ปัจจุบันตลาดวิตามินและอาหารเสริมเติบโตขึ้นอย่างมากในปีที่ผ่านมา จากพฤติกรรมการใส่ใจสุขภาพมากขึ้น ของสังคมปัจจุบัน เพราะมีปัจจัยต่างๆ มากมาย ทั้งการแพร่ระบาดของโควิด-19, สถานการณ์ฝุ่น PM 2.5 และประเทศเองก็กำลังเข้าสู่สังคมสูงอายุ ทำให้เกิดเทคโนโลยีเพื่อสุขภาพ (Health Technology) ซึ่งเป็นนวัตกรรมต่อยอดที่มีพื้นฐานทางวิทยาศาสตร์ เพื่อสนับสนุนความต้องการด้านการดูแลรักษาสุขภาพที่เพิ่มมากขึ้น ดังนั้น เราต้องไวต่อการปรับตัวให้เข้ากับยุคสมัย และความสำคัญต่อการพัฒนาการผลิตสินค้าที่หลากหลาย งานบริการที่โดนใจ เพื่อตอบโจทย์ในทุกมิติของการใช้ชีวิตในสังคมยุคใหม่”
“โลกปัจจุบันหมุนเร็วกว่าเดิมมาก จึงต้องใช้เทคโนโลยีเข้ามาประยุกต์เพื่อให้เข้าใจความต้องการของผู้บริโภคมากขึ้น ทั้งในแง่ของการสร้าง Customer Data Platform ของตนเองให้แข็งแกร่ง การใช้ Data Analytics และระบบ Voice Analytics เข้ามาประมวลผล เพื่อนำเสนอสินค้าได้ตรงจังหวะตามความต้องการของผู้บริโภคให้มากที่สุด เรามีทีมงานที่ไม่เคยหยุดอยู่กับที่ ต้องปรับตัวและพัฒนาตลอดเวลา เสาะหานวัตกรรมเทคโนโลยี หรือสารสกัดที่ได้รับการยอมรับในระดับนานาประเทศ เพื่อให้ได้สินค้าตามแนวคิด Innovative Wellness Product ครั้งนี้ก็ได้นำกัญชงพืชเศรษฐกิจที่ได้รับความสนใจอย่างมาก ทั้งในวงการธุรกิจ และวงการสุขภาพ เข้ามาเป็นส่วนประกอบสำคัญของการพัฒนาสินค้าใหม่ ร่วมกับ Healthcare Data Analytics ของจากแพลตฟอร์มคอมเมิร์ซ ทำให้ออกมาเป็นผลิตภัณฑ์เสริมอาหาร Krill Oil plus CBD ภายใต้แบนด์ well u นับเป็นความสำเร็จที่ท้าทายเพราะเป็นผลิตภัณฑ์เสริมอาหารตัวแรกของไทยที่มีสารสกัดจากแคนนาบิไดออล (CBD) จากช่อดอกกัญชง”
นางพรพรรณ เตชรุ่งชัยกุล ประธานเจ้าหน้าที่บริหาร บริษัท ไลฟ์สตาร์ จำกัด กล่าวเสริมว่า “แบรนด์ well u (เวลยู) ตั้งอยู่บนพื้นฐานของ “Innovative Scientific Health &amp; Wellness” คือ การให้ความสำคัญของการนำงานวิจัยต่างๆ เป็นหลักพื้นฐานในการพัฒนาสินค้าใหม่เพื่อให้ตอบโจทย์ในทุกมิติของผู้บริโภค และจากการใช้ Data Analytics เราพบว่า ในช่วง 2 ปีที่ผ่านมากกว่า 30% บนยอดขายของแพลตฟอร์มคอมเมิร์ซ ลูกค้าให้ความสนใจต่อผลิตภัณฑ์เสริมอาหารที่มีสารสกัด หรือนวัตกรรมที่ส่งเสริมสุขภาพข้อเข่า และยังมีแนวโน้มการเติบโตขึ้นทุกปี ซึ่งมีปัจจัยมาจากการเข้าสู่สังคมผู้สูงอายุ จึงเป็นส่วนหนึ่งของแรงบันดาลใจในการพัฒนาผลิตสินค้าใหม่ภายใต้ แบรนด์ well u (เวลยู)”
“โดยเมื่อปลายปีที่ผ่านมา เราได้เปิดตัวสินค้า ผลิตภัณฑ์เสริมอาหาร Multi Oil plus Hemp Seed Oil เป็นสินค้าที่มีส่วนประกอบของน้ำมันสกัดจากเมล็ดกัญชง และสารสกัดจากธรรมชาติหลายชนิดรวมกับการสกัดโดยเทคโนโลยีที่ทันสมัย และเสริมวิตามินที่จำเป็นต่อร่างกาย เพื่อตอบโจทย์การดูแลสุขภาพแบบองค์รวม ซึ่งได้รับการตอบรับที่ดีตั้งแต่วันที่เปิดตัวสินค้าจนถึงปัจจุบัน และเพื่อตอกย้ำความเป็นผู้นำสินค้าจากกัญชง บริษัทฯ จึงได้ให้ความสำคัญในการพัฒนาสินค้าใหม่ และทั้งยังการันตีด้านความปลอดภัยต่อผู้บริโภคด้วยการรับรองมาตรฐานด้านอาหาร GHP ที่เข้มงวด ทำให้มั่นใจในคุณภาพการผลิต”
“ผลิตภัณฑ์เสริมอาหาร Krill Oil plus CBD ซึ่งมีส่วนประกอบจาก คริลล์ออยล์ Antarctic krill สิ่งมีชีวิตน้ำลึกจากมหาสมุทรแอนตาร์กติกสายพันธุ์ที่พบในเขตน้ำเย็นบริเวณขั้วโลกใต้ เติบโตในระบบนิเวศที่ดี แหล่งธรรมชาติที่สะอาดและบริสุทธิ์ คริลล์ยังเป็นสิ่งมีชีวิตแรกของห่วงโซ่อาหาร เป็นอาหารให้กับปลาชนิดอื่นๆ รวมถึงวาฬ ทำให้ไม่ได้รับการปนเปื้อนจากการกินสัตว์อื่น”
“จุดเด่นของ Krill Oil คืออุดมไปด้วยกรดไขมันโอเมก้า-3 EPA และ DHA ที่มีการจัดเรียงตัวต่างจากน้ำมันปลา หรืออยู่ในรูปแบบ Phospholipids ทำให้การดูดซึมเข้าสู่ในร่างกายได้ดี และยังมีกรดไขมันโอเมก้า-6 กรดไขมันโอเมก้า-9 และสารต้านอนุมูลอิสระสีแดงที่ชื่อ Astaxanthin จากธรรมชาติ สารอาหารมหัศจรรย์สีแดงที่พบได้เฉพาะในสัตว์ทะเลกลุ่ม Crustaceans”
“สรรพคุณของกรดไขมันโอเมก้า 3-6-9 และสารต้านอนุมูลอิสระ Astaxanthin ยังมีงานวิจัยรองรับมากมายทั้งในประเทศและต่างประเทศในเรื่องการส่งเสริมสุขภาพ ว่าชะลอความเสื่อมของเซลล์ ช่วยระบบไหลเวียนของเลือด เพิ่มระดับของไขมันชนิดดี ปกป้องเยื่อหุ้มเซลล์ในอวัยวะต่างๆ และยังมีประโยชน์ต่อสุขภาพข้อต่อ ช่วยซ่อมแซมเยื่อหุ้มเซลล์ข้อต่อ เพิ่มคอลลาเจน ช่วยลดอาการปวด อาการอักเสบของโรคข้อเข่าเสื่อม โรคข้ออักเสบรูมาตอยด์”
และเมื่อมีการปลดล็อกสารสกัด CBD จากกัญชงของทางภาครัฐ ทีมงานจึงไม่รอช้าที่จะวิจัยและพัฒนาต่อยอดผลิตภัณฑ์สุขภาพให้กับผู้บริโภค สาร CBD (Cannabidiol) จัดเป็นสารในกลุ่มคานนาบินอยด์ (Cannabinoids) ที่มีประโยชน์ทางการแพทย์ และพบว่ามีมากในช่อดอกกัญชง สารสกัด CBD ไม่ทำให้เสพติด และไม่ทำให้เกิดอาการมึนเมา เป็นสารที่ไม่ออกฤทธิ์ต่อระบบประสาท แต่มีฤทธิ์ที่ช่วยเรื่องการนอนหลับ และลดอาการวิตกกังวล ซึ่งก็เป็นประโยชน์กับผู้ที่มีปัญหาสุขภาพเรื่องข้อเข่าที่มักจะนอนไม่หลับ เพราะอาการปวดระหว่างกลางคืนชอบตื่นมากลางดึก ทำให้พักผ่อนไม่เพียงพอ โดย Krill Oil plus CBD จะเตรียมออกจำหน่ายปลายเดือนพฤษภาคม 2565 นี้ พร้อมโปรโมชั่นพิเศษและสิทธิประโยชน์ให้กับลูกค้ากลุ่มแรกที่สนใจ สามารถสอบถามข้อมูลเพิ่มเติมได้ที่ www.well-u.com
“ไลฟ์สตาร์ ยังคงเดินหน้าพัฒนาผลิตภัณฑ์ผสมสารสกัดจากใบกัญชงและ CBD อย่างต่อเนื่อง เพื่อให้ผลิตภัณฑ์ของเรามีคุณภาพสูงสุดและตอบโจทย์ผู้บริโภคยุคใหม่ โดยมีแผนการจำหน่ายสินค้าที่มีส่วนประกอบของ CBD ในทุกไตรมาส เพื่อให้เข้าถึงความต้องการที่หลากหลายของผู้บริโภค และสนับสนุนรายได้ธุรกิจคอมเมิร์ซของ อาร์เอส กรุ๊ป ให้เติบโตอย่างแข็งแรงและยั่งยืน” นางพรพรรณ กล่าวปิดท้าย
ผู้สนใจสามารถติดตามความเคลื่อนไหวต่างๆ ของแบรนด์ well u ได้ที่ www.well-u.com, https://www.facebook.com/welluofficial และติดตามข่าวสารของ อาร์เอส กรุ๊ป ได้ที่ www.rs.co.th และ https://www.facebook.com/RSGROUPOFFICIAL